Μάχη του Μοντεματζόρε

Η Μάχη του Μοντεματζόρε (ή Μόντε Ματζόρε) διεξήχθη στις 4 Μαΐου 1041, στον ποταμό Οφάντο κοντά στις Κάννες στη Ρωμαϊκή (Βυζαντινή) Ιταλία, μεταξύ των Λομβαρδικών-Νορμανδικών επαναστατικών δυνάμεων και της Ρωμαϊκής Αυτοκρατορίας. Ο Νορμανδός Γουλιέλμος Α΄ Σιδηρόχειρ ηγήθηκε της επίθεσης, η οποία ήταν μέρος μίας μεγαλύτερης εξέγερσης, εναντίον του Μιχαήλ Δοκειανού, του Ρωμαίου κατεπάνω της Ιταλίας. Υποφέροντας βαριές απώλειες στη μάχη, οι Ρωμαίοι τελικά ηττήθηκαν, και οι υπόλοιπες δυνάμεις υποχώρησαν στο Μπάρι. Ο Δοκειανός αντικαταστάθηκε και μεταφέρθηκε στη Σικελία, ως αποτέλεσμα της μάχης. Η νίκη παρείχε στους Νορμανδούς αυξανόμενες ποσότητες πόρων, καθώς και ένα ανανεωμένο κύμα ιπποτών, που συμμετείχαν στην "εξέγερση" (κατάκτηση).

 Η εποχή 
Η μάχη δόθηκε στις 4 Μαΐου 1041, λιγότερο από δύο μήνες μετά τη μάχη του Ολιβέντο, . την πρώτη μάχη μίας ανανεωμένης εξέγερσης Λομβαρδικών-Νορμανδικών δυνάμεων εναντίον της Ρωμαϊκής Αυτοκρατορίας ., που υποκινήθηκε από τον Αρντουίνο τον Λομβαρδό. . Η μάχη στο Ολιβέντο ήταν η πρώτη μάχη μεταξύ Νορμανδών και Ρωμαίων από τη μάχη των Καννών το 1018, αλλά το αποτέλεσμα άλλαξε αυτή τη φορά από Ρωμαϊκή νίκη σε ήττα. .

Ενώ οι Νορμανδοί αρχικά πολεμούσαν μόνο ως μισθοφόροι στην Ιταλία, ανέλαβαν αυξανόμενο έλεγχο κατά τη διάρκεια τής εξέγερσης του 1041, και άρχισαν να αποσπούν εδάφη για τον εαυτό τους μετά τη μάχη του Μοντεματζόρε. . Το σημείο τής μάχης ήταν ο ποταμός Οφάντο . κοντά στις Κάννες, αλλά το όνομα του βουνού Μοντεματζόρε χρησιμοποιείται συνήθως για να αναφερθεί στη μάχη του 1041. .

 Η μάχη 
Της Νορμανδικής επίθεσης στο Μοντεματζόρε ηγήθηκε ο Γουλιέλμος Σιδηρόχειρ, . ο οποίος εξελέγη αρχηγός των Νορμανδών. . Παρόντες ήταν επίσης οι δύο νεότεροι αδελφοί του Γουλιέλμου, ο Ντρόγκο και ο Ουμφρέδος. .  Το Νορμανδικό απόσπασμα απέκτησε σημαντική δύναμη μετά την προηγούμενη μάχη στο Ολιβέντο, καθώς νέοι βοηθητικοί Λομβαρδοί από το βόρειο τμήμα της Ιταλίας  και Νορμανδοί μισθοφόροι από το Σαλέρνο και την Αβέρσα, με επικεφαλής τον Ραϊνούλφος Ντρενγκώ, ενίσχυσαν τις τάξεις τους.  Λέγεται ότι ο Νορμανδικός στρατός περιελάμβανε 2.000 Νορμανδούς ιππότες, αριθμός που θεωρείται υπερβολικός από τους σύγχρονους ιστορικούς, εκτός από Λομβαρδούς πεζούς και σχηματισμούς βαρέως ιππικού.  . Ο ιστορικός Ρίτσαρντ Χάμπλ εκτιμά τον αριθμό του στρατού σε 700 Νορμανδούς ιππότες και περίπου 1.300 πεζούς, . περίπου διπλάσιος από τον αριθμό που υπολογίστηκε από τον Γκόρντον Σ. Μπράουν για την προηγούμενη μάχη, στο Ολιβέντο. 

Ο Ρωμαίος κατεπάνω, Μιχαήλ Δοκειανός, . αντιμετώπισε τους Νορμανδούς με έναν αριθμητικά μεγαλύτερο στρατό. . Ο στρατός του λέγεται ότι περιλάμβανε 18.000 άνδρες στα Χρονικά του Μπάρι (Annales barenses), . αλλά ο Μπράουν εκτιμά ότι ήταν «αρκετές χιλιάδες» (στο Ολιβέντο). . Ο στρατός χωρίστηκε σε δύο μοίρες, και αποτελούνταν από νέα στρατεύματα από την Ασία, και στρατιώτες που επέστρεφαν από τη Σικελία. . Οι Ρωμαϊκές δυνάμεις περιλάμβαναν επίσης την Βαράγγεια Φρουρά, η οποία κυριαρχούνταν από τους Νορμανδούς,  με επικεφαλής τον μελλοντικό Νορβηγό βασιλιά Χάραλντ (Γ΄) Χαρντράντα,  και ενισχύθηκε ηθικά από την παρουσία δύο επισκόπων Ελληνο-Ορθοδόξων από την Τρόια και το Οφάντο. .

Οι Νορμανδοί επιτέθηκαν στους Ρωμαίους σε σχηματισμό αιχμής δόρατος, γεγονός που οδήγησε την πρώτη γραμμή να οδηγηθεί στη δεύτερη, προκαλώντας με τη σειρά του σύγχυση μεταξύ των Ρωμαίων. . Ο Γουλιέλμος υπέφερε από πυρετό, και αρχικά παρακολουθούσε τη μάχη από έναν λόφο, αλλά τελικά εντάχθηκε στη μάχη, καθώς τον κατέκλυσε ο ενθουσιασμός. . . Ένας μεγάλος αριθμός Ρωμαίων στρατιωτών, συμπεριλαμβανομένων των δύο επισκόπων, πνίγηκαν στον Οφάντο προσπαθώντας να διαφύγουν.  Ένας ιδιαίτερα μεγάλος αριθμός Βαράγγων έπεσε επίσης στη μάχη, . και οι Ρωμαίοι τελικά ηττήθηκαν στη μάχη.  Η νίκη των Νορμανδών έχει αποδοθεί ιδιαίτερα στην προσθήκη του βαρέως ιππικού των Νορμανδών.  .

 Η συνέπεια 
Με τον Ρωμαϊκό στρατό να έχει συντριβεί, ο Μιχαήλ Δοκειανός υποχώρησε στο λιμάνι του Μπάρι, ζητώντας νέες ενισχύσεις από τη Σικελία. . Αντ' αυτού, ο Δοκειανός μεταφέρθηκε στη Σικελία . και αντικαταστάθηκε από τον Εξακουστό Βοϊωάννη. . Η νίκη στο Μοντεματζόρε παρείχε στους Νορμανδούς την πρώτη σημαντική απόκτηση πολεμικών λαφύρων, συμπεριλαμβανομένου στρατιωτικού εξοπλισμού, αλόγων, σκηνών, πολύτιμων υφασμάτων, καθώς και χρυσών και ασγυρών σκευών. Ο πλουτισμός των στρατιωτών με τη σειρά του, προσέλκυσε περισσότερους ιππότες να συμμετάσχουν στην εξέγερση.  Η εξέγερση των Λομβαρδών-Νορμανδών του 1041 ακολουθήθηκε από μια τρίτη και τελευταία μάχη, τη μάχη του Μοντεπελόζο τον Σεπτέμβριο. . 

 Αναφορές 

 Πηγές 



 Υποσημειώσεις 

Κατηγορία:Μάχες της Βυζαντινής Αυτοκρατορίας